ประกาศกระทรวงสาธารณสุขเรื่อง ฉลากของวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2558------------------------------ อาศัยอํานาจตามความในมาตรา 5 วรรคสาม มาตรา 44 (1) แห่งพระราชบัญญัติวัตถุอันตราย พ.ศ. 2535 และมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติม โดยพระราชบัญญัติวัตถุอันตราย (ฉบับที่ 3) พ.ศ. 2551 รัฐมนตรีว่าการกระทรวงสาธารณสุข โดยความเห็นของคณะกรรมการวัตถุอันตรายออกประกาศไว้ ดังต่อไปนี้ข้อ ๑ ให้ยกเลิก (1) ประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตราย ที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 ลงวันที่ 18 พฤษภาคม 2558 (2) ประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตราย ที่สํานักงานคณะกรรมการอาหารและยารับผิดชอบ (ฉบับที่ 2) พ.ศ. 2559 ลงวันที่ 10 มกราคม 2549ข้อ ๒ วัตถุอันตรายในประกาศนี้ หมายความว่า วัตถุอันตรายที่สํานักงานคณะกรรมการอาหาร และยารับผิดชอบตามประกาศกระทรวงอุตสาหกรรม เรื่อง บัญชีรายชื่อวัตถุอันตราย ออกตามความ ในมาตรา 18 วรรคสอง แห่งพระราชบัญญัติวัตถุอันตราย พ.ศ. 2535ข้อ ๓ วัตถุอันตรายที่นําเข้ามาในหรือส่งออกไปนอกราชอาณาจักรจะต้องแสดงฉลากภาษาไทย หรือภาษาอังกฤษไว้ที่หีบห่อบรรจุหรือภาชนะบรรจุ และฉลากดังกล่าวจะต้องมีเครื่องหมายและข้อความ ดังต่อไปนี้ (1) ชื่อสารสําคัญที่เป็นวัตถุอันตรายให้ระบุเป็นชื่อสามัญ หรือชื่อทางเคมีตามระบบไอแพ็ค (IUPAC; The International Union of Pure and Applied Chemistry) หรือชื่อทางเคมี ในระบบอื่น ๆ ที่เป็นที่ยอมรับ หรือชื่อทางวิทยาศาสตร์ (2) อัตราส่วนของสาระสําคัญที่เป็นวัตถุอันตราย (3) ชื่อทางการค้า (ถ้ามี) (4) รูปสัญลักษณ์แสดงความเป็นอันตราย (hazard pictograms) คําสัญญาณ (Signal words) และข้อความแสดงความเป็นอันตราย (hazard statements) ตามระบบสากลการจําแนกประเภท ความเป็นอันตรายและการติดฉลากสารเคมีที่เป็นระบบเดียวกันทั่วโลก (Globally Harmonized System of Classification and Labelling of Chemicals ; GHS) หรือตามประกาศกระทรวงสาธารณสุข ว่าด้วยเรื่องระบบการจําแนกและการสื่อสารความเป็นอันตรายของวัตถุอันตรายที่สํานักงานคณะกรรมการอาหารและยารับผิดชอบ (5) หมายเลขสหประชาชาติ (UN number United Nations number) ชื่อที่ถูกต้อง ในการขนส่งของสหประชาชาติ (UN proper shipping name : United Nations proper shipping name) และสัญลักษณ์ตาม UN hazard class (United Nations hazard class) (ถ้ามี)ข้อ ๔ วัตถุอันตรายที่ผลิต ขาย หรือมีไว้ในครอบครองในประเทศจะต้องแสดงฉลากไว้ ที่ภาชนะบรรจุหรือหีบห่อบรรจุวัตถุอันตรายทุกชิ้น และฉลากดังกล่าวจะต้องมีเครื่องหมายและข้อความ ดังต่อไปนี้ (1) ชื่อสารสําคัญที่เป็นวัตถุอันตรายให้ระบุเป็นชื่อสามัญ หรือชื่อทางเคมีตามระบบไอแพ็ค(IUPAC; The International Union of Pure and Applied Chemistry) ในระบบอื่น ๆ ที่เป็นที่ยอมรับ หรือชื่อทางวิทยาศาสตร์ (2) อัตราส่วนของสาระสําคัญที่เป็นวัตถุอันตราย (3) ชื่อทางการค้า (ถ้ามี) (4) ประโยชน์ (5) วิธีใช้ (6) คําเตือน หรือข้อควรระวัง (ใช้อักษรทึบหรือขีดเส้นใต้) (7) วิธีเก็บรักษา (8) อาการเกิดพิษ (ถ้ามี) (9) วิธีแก้พิษเบื้องต้น (ถ้ามี) (10) คําแนะนําสําหรับแพทย์ (ถ้ามี) (11) วันหมดอายุการใช้ (ถ้ามี) (12) การทําลายภาชนะบรรจุ (ถ้ามี) (13) เลขทะเบียนวัตถุอันตราย (กรณีที่เป็นวัตถุอันตรายที่ต้องขึ้นทะเบียน) หรือเลขที่รับแจ้ง (กรณีที่เป็นวัตถุอันตรายชนิดที่ 1) (14) ขนาดบรรจุ ให้แสดงหน่วยน้ําหนักหรือปริมาตรในระบบเมตริก กรณีของแข็งให้ใช้หน่วยน้ําหนัก กรณีของเหลวให้ใช้หน่วยปริมาตรหรือหน่วยน้ําหนัก (15) ชื่อ ที่ตั้ง และหมายเลขโทรศัพท์ของผู้ผลิตในประเทศ (กรณีผลิต) หรือชื่อ ที่ตั้ง และ หมายเลขโทรศัพท์ของผู้นําเข้า พร้อมชื่อผู้ผลิตในต่างประเทศและประเทศผู้ผลิต (กรณีนําเข้า) (16) ชื่อ ที่ตั้ง และหมายเลขโทรศัพท์ของผู้ค้าส่งหรือผู้จัดจําหน่าย (ถ้ามี) (17) วัน เดือน ปี ที่ผลิต (18) เลขหรืออักษรแสดงครั้งที่ผลิต (19) รูปสัญลักษณ์แสดงความเป็นอันตราย (hazard pictograms) คําสัญญาณ (Signal words) และข้อความแสดงความเป็นอันตราย (hazard statements) ตามประกาศกระทรวงสาธารณสุข ว่าด้วยเรื่องระบบการจําแนกและการสื่อสารความเป็นอันตรายของวัตถุอันตรายที่สํานักงานคณะกรรมการ อาหารและยารับผิดชอบข้อ ๕ ข้อความบนฉลากในข้อ 4 ต้องมีลักษณะดังนี้ (1) ข้อความใน (1) เป็นภาษาไทยและภาษาอังกฤษ (2) ข้อความใน (2) เป็นภาษาไทยหรือภาษาอังกฤษ (3) ข้อความใน (3) (19) ต้องเป็นภาษาไทย (4) การแสดงเลขทะเบียนวัตถุอันตราย ใน (13) ให้มีรายละเอียดของข้อความและเครื่องหมายตามรายละเอียดท้ายประกาศนี้ (5) รูปสัญลักษณ์แสดงความเป็นอันตราย คําสัญญาณ และข้อความแสดงความเป็นอันตราย ใน (19) ต้องมีขนาดเหมาะสม เห็นได้ชัดเจน (6) ชื่อทางการค้าภาษาไทยจะต้องมีขนาดเหมาะสม เห็นได้ชัดเจนและหากมีชื่อทางการค้า ภาษาต่างประเทศ จะต้องตรงกันหรือมีความหมายอย่างเดียวกันกับชื่อทางการค้าภาษาไทย (7) ข้อความที่เป็นสาระสําคัญที่เกี่ยวข้องกับความปลอดภัยของผู้บริโภค ได้แก่ คําเตือน ข้อควรระวังและวิธีใช้ ถ้าจะมีภาษาอื่นด้วย จะต้องมีความหมายตรงกันกับความในภาษาไทย (8) ข้อความใน (4) (5) และ (7) (10) อาจอยู่ในฉลากหีบห่อบรรจุหรือใบแทรกได้ (4) ในกรณีที่ภาชนะบรรจุวัตถุอันตรายมีขนาดเล็กมากจนไม่อาจแสดงข้อความได้ทั้งหมด ฉลากที่จะปิดบนภาชนะดังกล่าวอย่างน้อยจะต้องแสดงข้อความใน (1) (3) และรูปสัญลักษณ์ แสดงความเป็นอันตราย (hazard pictograms) ส่วนข้อความอื่น ๆ ให้แสดงในฉลากหีบห่อบรรจุ หรือใบแทรกได้ (10) ขนาดของตัวอักษรต้องไม่น้อยกว่า 1 มิลลิเมตร และอ่านได้ชัดเจน (11) การแสดงข้อความบนฉลากของวัตถุอันตราย ต้องไม่เป็นเท็จหรือเกินความจริง หรือในทํานอง โอ้อวดสรรพคุณ หรือทําให้เข้าใจผิดในสาระสําคัญข้อ ๖ ในระหว่างที่ให้ระยะเวลาดําเนินการจําแนกประเภทความเป็นอันตราย ติดฉลาก และจัดทําเอกสารข้อมูลความปลอดภัยให้แล้วเสร็จสําหรับผู้ผลิตหรือผู้นําเข้าซึ่งวัตถุอันตรายที่เป็นสารเดี่ยว และสารผสมตามข้อ 2 วรรคสอง แห่งประกาศกระทรวงสาธารณสุข เรื่อง ระบบการจําแนกและ การสื่อสารความเป็นอันตรายของวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2538 ให้ความในข้อ 5 ข้อ 6 และข้อ 7 แห่งประกาศกระทรวงสาธารณสุข เรื่อง ฉลาก และระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 ยังคงมีผลใช้บังคับต่อไปจนกว่าจะสิ้นสุดระยะเวลาให้ดําเนินการดังกล่าว ทั้งนี้ ให้มีผลใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 28 สิงหาคม พ.ศ. 2558 ปิยะสกล สกลสัตยาทรรัฐมนตรีว่าการกระทรวงสาธารณสุข